सिनेप्रेमियों के स्वस्थ मनोरंजन एवं सम्पूर्ण परिवार के साथ देखने लायक भोजपुरी फिल्म ’राम मिलाये जोड़ी’ का म्यूजिक राईट्स ’आरडीसी मीडिया प्रा.लि.’ कम्पनी की ’एन के म्यूजिक कम्पनी’ ने मँहगे दामों में खरीद लिया है। यह म्यूजिक कम्पनी नयी प्रतिभाओं को विशाल मंच देना चाहती है, जिससे नए गायक-गायिकायों और नये अभिनेता-अभिनेत्रियों की फिल्मों की म्यूजिक को भी अच्छा मुकाम मिले। बिन्द मूवीज एंटरटेनमेंट के बैनर तले निर्मित की गई फिल्म ’राम मिलाये जोड़ी’ के जरिये भोजपुरी सिनेमा को एक नया सिंगर-एक्टर मिलने जा रहा है। इस फिल्म के निर्माता वीरेन्द्र बिन्द, महेन्द्र बिन्द व राम प्रकाश बिन्द हैं। फिल्म का निर्देशन किया है आफताब अली ने। कथा आफताब अली तथा पटकथा व संवाद अनिल विश्वकर्मा ने लिखा है। गीतकार प्यारेलाल यादव कवि के लिखे गीतों को संगीत से सजाया है संगीतकार ओम झा ने। छायांकन डी के शर्मा, नृत्य निर्देशक संतोष कुमार, मारधाड़ प्रदीप खड़का, संकलन अर्जुन भारद्वाज का है।